
Instituția Arhitectului - Șef

Nr. 13662 din 22.11.2023

RAPORT DE SPECIALITATE

privind modificarea Hotărârii Consiliului Local nr. 57 din 25 Aprilie 2018 pentru aprobarea proiectului și a cheltuielilor legate de proiectul „Reabilitarea, modernizarea și dotarea spațiilor Bibliotecii Municipale „Ioan Munteanu” pentru a crea un centru cultural-recreativ, modernizarea parcului central și realizarea culoarului pietonal de legătură în zona centrală pentru a integra zona cultural-socială centrală a municipiului”

 
Având în vederea faptul că Primăria Municipiului Marghita este în faza de execuție a proiectului : „Reabilitarea, modernizarea și dotarea spațiilor Bibliotecii Municipale „Ioan Munteanu” pentru a crea un centru cultural-recreativ, modernizarea parcului central și realizarea culoarului pietonal de legătură în zona centrală pentru a integra zona cultural-socială centrală a municipiului”, cu cod SMIS 123125, finanţat în cadrul Programului Operațional Regional, POR, 2014-2020, Axa prioritară 13, prioritatea investiții 9B, Obiectivul specific 13.1 – Îmbunătățirea calității vieții populației în orașe mici și mijlocii din România, pentru obiectivul de investiții.

Luând în calcul:

· Solicitarea de clarificare 23 cu nr. ADR NV 263140/ 15.11.2023, având nr. la primăria Marghita 13472/ 16.11.2023 cu termen de răspuns 5 zile lucrătoare ;

· Hotărârea Consiliului Local nr. 57 din 25 Aprilie 2018, pentru aprobarea proiectului 
și a cheltuielilor legate de proiectul „Reabilitarea, modernizarea și dotarea spațiilor Bibliotecii Municipale „Ioan Munteanu” pentru a crea un centru cultural-recreativ, modernizarea parcului central și realizarea culoarului pietonal de legătură în zona centrală pentru a integra zona cultural-socială centrală a municipiului”;
· Contractul de finanțare cu nr. 5466 din 08.05.2020; 
· Contractul de execuție cu nr. 3189 din 30.03.2022 , aflat în desfășurare, având stadiul de execuție de 20 %;
· ORDONANȚĂ DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile;
Proiectele de infrastructură, atât cele de interes local implementate de autoritățile

administrației publice locale, cât și cele de interes național implementate de autoritățile publice centrale, constituie o prioritate strategică la nivel național, întrucât asigură dezvoltarea României și a comunităților locale pe termen lung, îmbunătățirea condițiilor de locuire și de viață, condițiilor de mobilitate, dar și a celor de dezvoltare economică pe termen lung.

În implementarea proiectelor finanțate prin fonduri externe nerambursabile au fost semnalate probleme majore determinate de reglementarea insuficientă ce vizează anumite aspecte specifice ale aplicării legislației în vigoare, în special Ordonanța de urgență a Guvernului nr. 64/2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile, aprobată cu modificări prin Legea nr. 243/2022, cu modificările și completările ulterioare, ca urmare a actualizării costurilor investițiilor în diferite perioade de timp cu indici ai costurilor în construcții comunicați de Institutul Național de Statistică, care generează diferențe superioare ale valorii costurilor investițiilor actualizate prin proiectele tehnice de execuție față de valorile actualizate prin studiile de fezabilitate.
Valoarea totală actualizată a proiectului de 5.508.560,39 lei inclusiv TVA.

· Contribuţie proprie:  108.194,85 lei inclusiv TVA.
Actualizarea are ca rezultat creșterea valorii eligibile a proiectului, distribuite conform DG actualizat, astfel ca, în vederea aplicării ordonanțelor de ajustare a prețurilor, propunem demararea procedurilor legale , în baza condițiilor generale ale contractului de finanțare cu nr. 5466 / 08.05.2020, art.9 , alin.(7), lit.7 și ale condițiilor speciale art.8, alin.(10) și alin.(11) prin întocmirea unui act adițional pentru ajustarea prețului contractului mai sus mentionat, aferent obiectivului de investiţii : “Reabilitarea, modernizarea și dotarea spațiilor Bibliotecii Municipale „Ioan Munteanu” pentru a crea un centru cultural-recreativ, modernizarea parcului central și realizarea culoarului pietonal de legătură în zona centrală pentru a integra zona cultural-socială centrală a municipiului”.
Luând în calcul:

Valoare neeligibilă a proiectului aprobată prin H.C.L. nr. 57 din 25 Aprilie 2018, de  99.292,22 lei inclusiv TVA și diferența valorii obținută (conf. aplicării OUG 64) , rezultă noua valoare neeligibilă a proiectului de 108.194,85 lei inclusiv TVA.   
Luând în considerare:

- referatul de aprobare al Primarului Municipiului Marghita înregistrat cu nr. 13661/ 22.11.2023 ;
- Solicitarea de clarificare 23 cu nr. ADR NV 263140/ 15.11.2023, având nr. la primăria Marghita 13472/ 16.11.2023  ;
- Hotărârea Consiliului Local nr. 57 din 25 Aprilie 2018, pentru aprobarea proiectului și a cheltuielilor legate de proiectul „Reabilitarea, modernizarea și dotarea spațiilor Bibliotecii Municipale „Ioan Munteanu” pentru a crea un centru cultural-recreativ, modernizarea parcului central și realizarea culoarului pietonal de legătură în zona centrală pentru a integra zona cultural-socială centrală a municipiului”
- ORDONANȚĂ DE URGENȚĂ nr. 64 din 9 mai 2022 privind ajustarea prețurilor și a valorii devizelor generale în cadrul proiectelor finanțate din fonduri externe nerambursabile ;
Solicit a se aproba: 

· Modificarea art. 2 din Hotărârea de Consiliu Local nr. 57 din 25.04.2018 , privind valoarea totală a proiectului, în cuantum de 5.508.560,39 lei (inclusiv TVA) ;
· Modificarea art. 3 Hotărârea de Consiliu Local nr.57 din 25.04.2018, aprobarea contribuției proprii în proiect a Municipiului Marghita, în cuantum de 108.194,85 lei (inclusiv TVA);

· Modificarea art.6 din Hotărârea de Consiliu Local nr. 57 din 25.04.2018 – Împuternicirea domnului Marcel-Emil Sas-Adăscăliții pentru semnarea tuturor actelor necesare în numele Municipiului Marghita;

· Restul articolelor din Hotărârea de Consiliu Local nr. 57 din 25.04.2018 rămân neschimbate.

